# Тара Липински

Тара Кристен Липински (ингл. Tara Kristen Lipinski, 10 июнь 1982 йыл; АҠШ, Пенсильвания штаты, Филадельфия ҡалаһы) — Америка фигурисы, яңғыҙ шыуыу программаһында сығыш яһаусы, актёр. Наганолағы 1998 ҡышҡы Олимпия уйындары чемпионы, 1997 йылды донъя чемпионы , 1997 йылда АҠШ чемпионы.
2006 йылда АҠШ-тың Фигуралы шыуыу Дан залына индерелгән.

# Тара Липински
## Карьераһы
### Фигуристка карьераһы

Тара башта һәүәҫкәр шыуыу менән шөғөлләнә, уның шыуыуы балалыҡ стиле менән айырылып тора. 1998 йылда Наганола Олимпия уйындарындағы (Япония) көтөлмәгән еңеүенән һуң (уға 15 йәш була ул саҡта) һәүәҫкәр карьераһын ҡалдырып, профессиональ боҙ шоуҙарына китә. 17 йәшендә Тара планета беренселегендә профессионалдар араһында еңеү яулай һәм иң йәш профессиональ чемпионы була. Һуңынан янбашының йәрәхәте үҙен белдерә башлай. 19 йәшендә Сент-Луиста үткән «Йондоҙҙар — боҙҙа» исемле шоу ваҡытында етди рецидив була, һәм Липински ҙур спорттан китергә ҡарар итә.

# Тара Липински
## Карьераһы
### Актёр карьераһы

Йәш актёр режиссёрҙар Ларри Пирс һәм Арманд Мастроянниҙың «Фәрештәгә ҡағылғандар» (1994—2003) драма сериалын төшөрөү майҙансығында бик уңышлы эшләп ала. Сериалда төп ролдәрҙә Ром Дауни, Делла Рис, Джон Рай төшәләр. Артабан Тара Липински «Арлисс», «Иртәнге сығарылыш», «Етенсе ҡат» һымаҡ сериалдарҙа эпизодик ролдәрҙә ҡатнаша. Тиҙҙән режиссерҙар Кеннет Кох һәм Гэри Халворсон Тараны «Сабрина — бәләкәй убырлы ҡарсыҡ» (1996—2003) ғаилә комедия сериалына саҡыралар. Мелисса Джоан Харт, Ник Бэкэй, Кэролайн Ри кеүек актерҙар комедияла төп ролдәрҙе башҡаралар.
Тара Липинскиҙың карьераһы дауам итә, уға даими рәүештә эпизодик ролдәр тәҡдим итәләр. 1999—2006 йылдарҙа төшөрөлгән «Йәштәр һәм ҡыйыуҙар» (режиссерҙары Сэлли МакДональд һәм Ноэль Мэксем) фильмында, мәҫәлән,үҙҙәренең ролдәрен актерҙар Эрик Брэден һәм Мелоди Томас Скоттбик һоҡландырғыс итеп башҡаралар. Иң популяр булып киткән американ драма сериалының ваҡиғалары уйлап сығарылған Висконсин штатының Генуя Сити ҡалаһында бара һәм ҡалала йәшәүселәрҙең күп проблемаларын аса.
Тара Липински башлыса эпизодик ролдәрҙә уйнай, әммә төп ролдәре лә осрай, мәҫәлән, 2000 йылда режиссёр Джордж Эршбэймерҙың «Боҙ фәрештәһе» комедия драмаһында. Актёрҙар Николь Том, Нэнси Керриган, Брендан Бейзер һәм Эндрю Джонстон тамашасыларҙы үҙҙәренең уйыны менән таң ҡалдырҙы. Фильмдың мистик сюжеты хоккей буйынса АҠШ олимпия йыйылма командаһы капитаны Мэтт Кларктың ваҡытынан алда вафат булыуы менән бәйле, әммә уның вафаты спорт карьераһында нөктә ҡуймай. Үлгәндән һуң капитан тормошҡа билдәле америка фигуристкаһы тәнендә ҡабаттан ҡайта.
Артабан Липинскиҙың кинокарьераһында эпизодтарҙың «бөйөк дәүере» башлана, йыш ҡына уның исеме титрҙарҙа ла хатта күрһәтелмәй. 2002 йылда Тара Липински «Скуби-Ду» американ анимация фильмын тауышландырыуҙа ҡатнаша.
Тара мәрхәмәтлелек һәм балаларға ярҙам итеү менән шөғөлләнә. «Мисс Вселенная 2013» матурлыҡ конкурсы жюриһы ағзаһы булды. 2013 йылдың октябрендә Липински Сочиҙа ҡышҡы Олимпия уйындары ваҡытында NBC, NBC Sports и Universal Sports комментатор-аналитигы була тип иғлан ителә.

# Тара Липински
## Спорт ҡаҙаныштары

| Ярыштар/Миҙгел | 1994—1995 | 1995—1996 | 1996—1997 |
| Ҡышҡы Олимпия уйындары | 1 |
| Донъя чемпионаттары | 15 | 1 |
| Юниорҙар араһында донъя чемпионаттары | 4 | 5 |
| АҠШ чемпионаттары | 3 | 1 | 2 |

# Тара Липински
## Шәхси тормошо

2017 йылдың июнь айы аҙағында Fox Sports телеканалы продюсеры Тодд Капостасиға кейәүгә сыға.